UKMERGĖS RAJONO SAVIVALDYBĖS

TARYBA

SPRENDIMAS

DĖL UKMERGĖS RAJONO SAVIVALDYBĖS STRATEGINIO VEIKLOS PLANO RENGIMO TVARKOS APRAŠO PATVIRTINIMO

2015 m. gruodžio 17 d. Nr. 7-227

Ukmergė

Vadovaudamasi Lietuvos Respublikos vietos savivaldos įstatymo 6 straipsnio 22 punktu ir 18 straipsnio 1 dalimi, Ukmergės rajono savivaldybės taryba n u s p r e n d ž i a:

1. Patvirtinti Ukmergės rajono savivaldybės strateginio veiklos plano rengimo tvarkos aprašą (pridedama).

2. Pripažinti netekusiu galios Ukmergės rajono savivaldybės tarybos 2014 m. kovo 27 d. sprendimo Nr. 7-84 „Dėl Ukmergės rajono savivaldybės strateginio veiklos plano planavimo tvarkos patvirtinimo“ 1 punktą.

Savivaldybės meras	Rolandas Janickas

PATVIRTINTA

Ukmergės rajono savivaldybės

tarybos 2015 m. gruodžio 17 d.

sprendimu Nr. 7-227

UKMERGĖS RAJONO SAVIVALDYBĖS STRATEGINIO VEIKLOS PLANO RENGIMO TVARKOS APRAŠAS

I SKYRIUS

Bendrosios nuostatos

1. Ši planavimo tvarka reglamentuoja Ukmergės rajono savivaldybės (toliau – Savivaldybė) trejų metų strateginio veiklos plano rengimą, svarstymą, tvirtinimą Savivaldybės taryboje bei įgyvendinimo priežiūrą ir koregavimą.

2. Šiame apraše vartojamos sąvokos:

2.1. Savivaldybės misija – siekti, jog Savivaldybės gyventojai, įmonės ir organizacijos sėkmingai įgyvendintų siekiamus tikslus savo ir bendruomenės gerovei.

2.2. Strateginis planavimas – formalizuota sistema, užtikrinanti realizavimą viso strateginio valdymo proceso, kurio metu nustatomos veiklos kryptys ir būdai, kaip efektyviausiai panaudoti turimus ir planuojamus gauti finansinius, materialinius ir žmonių išteklius misijai vykdyti, numatytiems tikslams pasiekti, taip pat veiklos stebėsena ir atsiskaitymas už rezultatus.

2.3. Savivaldybės ilgalaikė plėtros strategija (toliau – IPS) – ilgalaikis strateginio planavimo dokumentas, kuriame išdėstyta Ukmergės rajono vizija, ilgalaikiai prioritetai, tikslai, uždaviniai ir veiksmai strategijai įgyvendinti.

2.4. Savivaldybės teritorijos bendrasis planas (toliau – BP) – kompleksinis planavimo dokumentas teritorijos naudojimo prioritetams, raidos tikslams ir strategijai nustatyti.

2.5. Ukmergės rajono trejų metų strateginis veiklos planas (toliau – SVP) – detalus institucijos veiklos planavimo dokumentas, kuriame, atsižvelgiant į aplinkos analizę, suformuluota institucijos misija, strateginiai tikslai, aprašomos institucijos vykdomos programos ir numatomi finansavimo šaltiniai joms įgyvendinti.

2.6. Programa – esminė strateginio veiklos plano dalis, skirta strateginiam tikslui įgyvendinti, kurioje nustatyti programos tikslai, uždaviniai, priemonės, vertinimo kriterijai, numatomi asignavimai.

2.7. Priemonė – užsibrėžto programos uždavinio įgyvendinimo būdas, kuriam naudojami žmogiškieji, finansiniai ir materialiniai ištekliai.

2.8. Vertinimo kriterijus – rodiklis, suteikiantis informaciją apie Savivaldybės strateginio tikslo, programos tikslo ar uždavinio įgyvendinimą.

2.9. Produkto kriterijus – uždavinio įgyvendinimo vertinimo kriterijus, t. y. materialinis ar intelektinis produktas ir (ar) paslaugos, kurie atsiranda tikslingai naudojant išteklius uždaviniui įgyvendinti.

2.10. Rezultato kriterijus – programos tikslo pasiekimo vertinimo kriterijus – nauda, kurią, įgyvendinus programą, gauna tiesioginiai programos naudos gavėjai.

2.11. Efekto kriterijus – strateginio tikslo vertinimo kriterijus – nauda, kurią, įgyvendinus atitinkamą strateginį tikslą, gauna ne tik tiesioginiai programos naudos gavėjai, bet ir kitos grupės.

2.12. Programų koordinatoriai – Savivaldybės administracijos direktoriaus įsakymu paskirti administracijos darbuotojai, atsakingi už tam tikros SVP programos rengimo ir įgyvendinimo koordinavimą. Jie vykdo šias pagrindines funkcijas:

2.12.1. atlieka aplinkos, išteklių ir SSGG analizę koordinuojamos programos mastu;

2.12.2. suformuluoja programos tikslus ir jų išdėstymą prioriteto tvarka, suformuluoja uždavinius ir numato rezultatus;

2.12.3. nustato rezultato ir produkto vertinimo kriterijus;

2.12.4. numato užduotis priemonių vykdytojams;

2.12.5. įvertina priemonių vykdytojų pateiktų projektų suderinamumą su uždaviniais;

2.12.6. užtikrina visos programos uždavinių suderinamumą;

2.12.7. rengia uždavinių įgyvendinimo priemonių ir numatomo biudžeto projektus;

2.12.8. derina programos projektą su Strateginės plėtros ir investicijų skyriumi, Finansų skyriumi ir Strateginio planavimo grupe.

2.13. Programos vykdytojas – Savivaldybės administracijos struktūrinis, struktūrinis- teritorinis padalinys, Savivaldybei pavaldžios biudžetinės įstaigos, kurios vienas iš steigėjų yra Savivaldybė, atsakingos už tam tikros programos konkrečių priemonių planavimą ir įgyvendinimą. Programų vykdytojai dalyvauja strateginio planavimo procese pagal kompetenciją teikdami informaciją Programų koordinatoriams, Strateginės plėtros ir investicijų skyriui bei Finansų skyriui.

2.14. Asignavimų valdytojas – Savivaldybės administracijos struktūrinio, struktūrinio-teritorinio padalinio, savivaldybei pavaldžios biudžetinės įstaigos, kurios vienas iš steigėjų yra Savivaldybė, vadovas ar jo įgaliotas asmuo, kuris tiesiogiai atsakingas už Savivaldybės administracijos biudžeto asignavimų, skirtų savo administracijos padalinio ar įstaigos veiklai vykdyti, tikslingą ir efektyvų panaudojimą.

2.15. Strateginio planavimo grupė (toliau – SPG) – Savivaldybės administracijos direktoriaus įsakymu sudaryta darbo grupė, kurią sudaro administracijos direktorius arba jo pavaduotojas ir administracijos direktoriaus paskirti padalinių vadovai. Ji sudaroma SVP rengimui organizuoti ir koordinuoti, jo įgyvendinimui prižiūrėti, biudžetiniais metais pasiektiems rezultatams įvertinti, iškilusioms problemoms analizuoti ir planuojamo laikotarpio veiklos prioritetams suformuoti.

2.16. Savivaldybės strateginio planavimo komisija (toliau – SPK) – Savivaldybės tarybos jos įgaliojimų laikui sudaryta komisija, kurią sudaro Savivaldybės tarybos nariai. Komisija stebi ir vertina Savivaldybės strateginių planų rengimo procesą, aprobuoja strateginius tikslus bei programas.

2.17. Maksimalių asignavimų sritims/funkcijoms/programoms prognozuojamas planas – maksimalių asignavimų prognozė, kuri yra pagrindas SVP projekto tikslinimui.

3. SVP rengiamas rugpjūčio-gruodžio mėnesiais, numatant Savivaldybės veiksmus ateinantiems trejiems metams.

4. SVP rengiamas vadovaujantis šia tvarka bei remiantis:

4.1. Ukmergės rajono savivaldybės ilgalaike plėtros strategija;

4.2. Ukmergės rajono savivaldybės teritorijos bendruoju planu;

4.3. Lietuvos Respublikos Vyriausybės patvirtinta strateginio planavimo metodika;

4.4. Savivaldybės administracijos Finansų skyriaus parengta Savivaldybės biudžeto pajamų ir kitų finansinių išteklių prognoze;

4.5. Savivaldybės administracijos Finansų skyriaus parengtu maksimalių asignavimų sritims/funkcijoms/programoms prognozuojamu planu vieneriems metams.

5. SVP rengimą organizuoja Savivaldybės administracijos Strateginės plėtros ir investicijų skyrius.

6. Savivaldybės administracijos direktorius paskiria darbuotojus, atsakingus už strateginį planavimą Savivaldybės administracijos padaliniuose, kurie dalyvauja Savivaldybės strateginio planavimo procese, teikdami informaciją, reikalingą SVP (ir IPS) rengti bei įgyvendinti.

7. Patvirtintų SVP programų įgyvendinimo priežiūrą vykdo administracijos direktorius, Savivaldybės tarybos sprendimu sudaryta SPK.

8. SVP ir jo įgyvendinimo ataskaitų formos tvirtinamos Savivaldybės tarybos sprendimu.

II SKYRIUS

UKMERGĖS RAJONO TREJŲ METŲ STRATEGINIO VEIKLOS PLANO rengimas, svarstymas ir tvirtinimas

9. Programų vykdytojai, atsižvelgdami į IPS priemonių planą, iki rugsėjo 30 d. pateikia informaciją apie planuojamą veiklą bei lėšų poreikį trejų metų laikotarpiui SVP programų koordinatoriams, esant poreikiui – Strateginės plėtros ir investicijų skyriui ir Finansų skyriui bei prireikus tikslina ją.

10. Programų vykdytojai, teikdami informaciją, privalo naudoti SVP priedus (SVP formas, lėšų pagrindimo formas ir kt.);

11. SVP programų koordinatoriai įvertina programų vykdytojų pateiktą informaciją ir iki einamųjų metų spalio 15 d. parengia pirminius SVP programų projektus, kuriuos pateikia Strateginės plėtros ir investicijų skyriui.

12. SVP programų projektai teikiami svarstyti SPG, kurios posėdžio metu:

12.1. įvertinamas SVP programų tarpusavio suderinamumas ir, esant poreikiui, kelios programos sujungiamos pagal sritis/funkcijas;

12.2. įvertinamas SVP programų suderinamumas su IPS, BP, ilgalaikėmis programomis (jei tokių yra);

12.3. suformuojami SVP metmenys (strateginiai tikslai ir jų vertinimo kriterijai, preliminarus strateginių tikslų įgyvendinimui rengiamų programų sąrašas).

13. Strateginės plėtros ir investicijų skyrius SPG suformuotus SVP metmenis teikia svarstyti SPK, kuri:

13.1. įvertina jų atitikimą IPS;

13.2. aprobuoja Savivaldybės strateginius tikslus ateinantiems trejiems metams;

13.3. aprobuoja programų išdėstymą prioritetine tvarka atitinkamiems strateginiams tikslams įgyvendinti;

13.4. teikia kitas išvadas dėl tolimesnio SVP rengimo.

14. Finansų skyrius iki einamųjų metų gruodžio 10 d. parengia Maksimalių asignavimų sritims/funkcijoms/programoms prognozuojamo plano vieneriems metams projektą.

15. Maksimalių asignavimų sritims/funkcijoms/programoms prognozuojamo plano vieneriems metams projektas svarstomas SPG, aprobuojamas SPK.

16. Parengus Maksimalių asignavimų sritims/funkcijoms/programoms prognozuojamą planą vieneriems metams, SVP programų koordinatoriai organizuoja SVP programų tikslinimą, įvertindami maksimalius asignavimus ateinantiems metams;

17. Pakoreguoti galutiniai SVP programų projektai perduodami Strateginės plėtros ir investicijų skyriui, kuris parengia SVP projektą.

18. SVP projektas aprobuojamas SPK.

19. SVP, SVP rengimo tvarkos aprašą ir SVP rengimo tvarkos aprašo priedus tvirtina Savivaldybės taryba.

III SKYRIUS

UKMERGĖS RAJONO TREJŲ METŲ STRATEGINIO VEIKLOS PLANO ĮGYVENDINIMo PRIEŽIŪRA

20. Programų vykdytojai ne mažiau kaip du kartus per metus (rugpjūčio ir sausio mėnesiais) SVP programų koordinatoriams pateikia padalinių ir įstaigų vykdomų priemonių ataskaitas.

21. Pasibaigus metų pirmajam pusmečiui (iki einamųjų metų rugsėjo 20 d.) ir pasibaigus biudžetiniams metams (iki sausio 20 d.), SVP programų koordinatoriai pateikia SVP įgyvendinimo ataskaitas Strateginės plėtros ir investicijų skyriui, SPG.

22. Strateginės plėtros ir investicijų skyrius, išanalizavęs pateiktas SVP programų vykdymo ataskaitas, parengia suvestinę informaciją apie SVP programų vykdymą, pristato SPG ir teikia ją SPK.

23. SPK svarsto Strateginės plėtros ir investicijų skyriaus pateiktą suvestinę informaciją apie programų vykdymą bei teikia išvadas dėl tolesnio SVP programų vykdymo.

24. Parengtas SVP įgyvendinimo ataskaitos projektas teikiamas svarstyti Savivaldybės tarybai. Savivaldybės tarybai pritarus SVP įgyvendinimo ataskaitai, ji paskelbiama Savivaldybės interneto svetainėje.

25. SVP programų koordinatoriai bei vykdytojai, įgyvendindami einamųjų metų bei rengdami kitų metų SVP programų projektus, privalo atsižvelgti į SPK išvadas.

IV SKYRIUS

UKMERGĖS RAJONO TREJŲ METŲ STRATEGINIO VEIKLOS PLANO koregavimas

26. Jei dėl lėšų paskirstymo atsiranda būtinybė keisti esmines SVP nuostatas (keičiant programų pavadinimus, tikslus, uždavinius, išbraukiant arba įrašant naujas priemones, keičiant programos finansavimo apimtis), tai daroma Savivaldybės tarybos sprendimu. SVP stebėsenos procedūrų vykdymo terminai pateikiami SVP planavimo tvarkos aprašo 1 priede.

27. SVP koreguojamas ne dažniau kaip kartą per einamųjų biudžetinių metų ketvirtį.

28. Savivaldybės tarybai priėmus sprendimą dėl biudžeto patikslinimo ar pakeitimo, asignavimų valdytojai pagal pakeistą biudžetą ir asignavimus atnaujina savo programas.

29. SVP programos koregavime dalyvauja ir Savivaldybės tarybai sprendimo projektą dėl SVP koregavimo teikia programos koordinatorius, tai suderinęs su Finansų skyriumi bei Strateginės plėtros ir investicijų skyriumi.

30. SVP programų koordinatoriai apie atitinkamos programos daromus pakeitimus privalo informuoti programos vykdytojus.

Ukmergės rajono savivaldybės

strateginio veiklos plano

rengimo tvarkos aprašo

1 priedas

SVP RENGIMO TVARKOS APRAŠAS
Eil. Nr.	Veiksmo pavadinimas	Atsakingas	n-tieji metai	n+1 metai

Rugpjūtis	Rugsėjis	Spalis	Lapkritis	Gruodis	Sausis	Vasaris	Kovas
1.	Aplinkos ir išteklių analizė	Savivaldybės biudžetinės įstaigos, administracijos struktūriniai/teritoriniai padaliniai, Strateginės plėtros ir investicijų skyrius
2.	SVP metmenų parengimas	Strateginės plėtros ir investicijų skyrius
3.	SVP metmenų svarstymas Strateginio planavimo grupėje	Strateginės plėtros ir investicijų skyrius
4.	Informacijos apie ateinantiems metams planuojamą įstaigų veiklą ir investicijų poreikį parengimas	Savivaldybės biudžetinės įstaigos
5.	SVP programų ar jų dalių projektų parengimas	Savivaldybės administracijos struktūriniai/teritoriniai padaliniai
6.	SVP projekto parengimas	Strateginės plėtros ir investicijų skyrius
7.	SVP projekto svarstymas Strateginio planavimo grupėje	Strateginės plėtros ir investicijų skyrius
8.	Maksimalių asignavimų programoms prognozės parengimas	Finansų skyrius
9.	Maksimalių asignavimų programoms prognozės svarstymas Strateginio planavimo grupėje	Finansų skyrius
10.	SVP dalių projektų tikslinimas pagal maksimalių asignavimų prognozę	Savivaldybės administracijos struktūriniai/teritoriniai padaliniai
11.	Patikslinto SVP projekto parengimas	Strateginės plėtros ir investicijų skyrius
12.	SVP projekto svarstymas Strateginio planavimo grupėje	Strateginės plėtros ir investicijų skyrius
Eil. Nr.	Veiksmo pavadinimas	Atsakingas	Rugpjūtis	Rugsėjis	Spalis	Lapkritis	Gruodis	Sausis	Vasaris	Kovas
13.	SVP projekto aprobavimas Strateginio planavimo komisijoje	Strateginės plėtros ir investicijų skyrius
14.	SVP projekto svarstymas komitetuose ir tvirtinimas savivaldybės taryboje	Strateginės plėtros ir investicijų skyrius
15.	SVP programų vadovų paskyrimas	Strateginės plėtros ir investicijų skyrius
16.	Ataskaitų apie SVP programų įgyvendinimo rezultatus parengimas	Programų koordinatoriai
17.	SVP bendrosios ataskaitos parengimas	Strateginės plėtros ir investicijų skyrius
18.	SVP ataskaitos svarstymas Strateginio planavimo grupėje	Strateginės plėtros ir investicijų skyrius
19.	SVP ataskaitos aprobavimas Strateginio planavimo komisijoje	Strateginės plėtros ir investicijų skyrius
20.	SVP ataskaitos svarstymas savivaldybės taryboje	Strateginės plėtros ir investicijų skyrius
21.	SVP ir SVP ataskaitos paskelbimas savivaldybės interneto svetainėje	Strateginės plėtros ir investicijų skyrius

Ukmergės rajono savivaldybės

strateginio veiklos plano

rengimo tvarkos aprašo

2 priedas

ASIGNAVIMŲ VALDYTOJŲ IR PRIEMONIŲ VYKDYTOJŲ SĄRAŠAS

VYKDYTOJAS	VYKDYTOJO KODAS

VALDYTOJAS	VALDYTOJO KODAS

Ukmergės rajono savivaldybės

strateginio veiklos plano

rengimo tvarkos aprašo

3 priedas 1 dalis

UKMERGĖS RAJONO SAVIVALDYBĖS N PROGRAMOS APRAŠYMAS

_______________________________________________________________________________

(programos pavadinimas)

PROGRAMOS APRAŠYMAS

Biudžetiniai metai	n - ieji
Asignavimų valdytojas (-ai)	Ukmergės rajono savivaldybės administracija	Kodas	188752174
Vykdytojas (-ai)	Kodas

Programos parengimo argumentai:
Ilgalaikis prioritetas:	Kodas
Šia programa įgyvendinamas strateginis tikslas:	Kodas

Programos aprašymas: Efekto vertinimo kriterijus:
Programos tikslas	Kodas
Tikslo įgyvendinimo aprašymas: Rezultato vertinimo kriterijai: Produkto vertinimo kriterijai: Produkto vertinimo kriterijai:
Numatomas programos įgyvendinimo rezultatas:
Galimi programos vykdymo finansavimo šaltiniai:
Veiksmai, numatyti Ukmergės rajono savivaldybės ilgalaikės plėtros strategijoje 2014-2020 m., susiję su vykdoma programa: Tikslas Uždavinys: Uždavinys: Tikslas Uždavinys: Uždavinys:
Susiję įstatymai ir kiti norminiai teisės aktai:
Kita svarbi informacija:

SUDERINTA:

Ukmergės rajono savivaldybės

strateginio veiklos plano

rengimo tvarkos aprašo

3 priedas 2 dalis

N PROGRAMOS ASIGNAVIMAI IR NUMATOMI FINANSAVIMO ŠALTINIAI

(tūkst. EUR.)
Ekonominės klasifikacijos grupės	Asignavimai (n-1)-iesiems metams	Asignavimai biudžetiniams 201_ – iesiems metams	Projektas n+1-iesiems metams	Projektas n+2-iesiems metams

1. Iš viso asignavimų:
1.1. išlaidoms
1.1.1. iš jų darbo užmokesčiui
1.2. turtui įsigyti ir finansiniams įsipareigojimams vykdyti
2. Finansavimo šaltiniai:
2.1. Savivaldybės biudžetas:
2.1.1. Savivaldybės pajamos iš surenkamų mokesčių
2.1.2. Valstybės biudžeto dotacijos
2.1.3. Pajamos už suteiktas mokamas paslaugas
2.1.4. Kompensuojami nuompinigiai
2.1.5. Aplinkos apsaugos rėmimo specialiosios programos lėšos (Aplinkos apsaugos priemonės)
2.1.6. Aplinkos apsaugos rėmimo specialiosios programos Visuomenės sveikatos rėmimo specialiosios programos lėšos
2.2. Kiti šaltiniai:
2.2.1. Savivaldybės privatizavimo fondas
2.2.2. ES lėšos
2.2.3. Kelių priežiūros ir plėtros programos lėšos
2.2.4. Skolintos lėšos
2.2.5. Kitos lėšos
2.2.6 Mokinio krepšelio lėšos

Ukmergės rajono savivaldybės

strateginio veiklos plano

rengimo tvarkos aprašo

4 priedas

n-ųjų METŲ __N__ PROGRAMOS

TIKSLŲ, UŽDAVINIŲ IR PRIEMONIŲ ASIGNAVIMŲ SUVESTINĖ

Programos tikslo kodas	Uždavinio kodas	Priemonės kodas	Priemonės pavadinimas	Vykdytojo kodas	Funkcinės klasifikacijos kodas	Finansavimo šaltinis	(n-1) m. asignavimai	n-tųjų metų asignavimai	n+1 metų išlaidų projektas	n+2 metų išlaidų projektas

Iš viso	Išlaidoms	turtui įsigyti	Iš viso	Išlaidoms	turtui įsigyti	Iš viso	Išlaidoms	turtui įsigyti	Iš viso	Išlaidoms	turtui įsigyti

Iš viso	Iš jų darbo užmokesčiui

Iš viso	Iš jų darbo užmokesčiui

Iš viso	Iš jų darbo užmokesčiui

Iš viso	Iš jų darbo užmokesčiui

...strateginis tikslas
...programa
1	Tikslas.
1	1	Uždavinys.
1	1	1

Iš viso priemonei:
1	1	2

Iš viso priemonei:
1	1	Iš viso uždaviniui:
1	2	Uždavinys.
1	2	1

Iš viso priemonei:
1	2	2

Iš viso priemonei:
1	2	Iš viso uždaviniui:
Iš viso programai:
Savivaldybės pajamos iš surenkamų mokesčių SB
ES struktūrinių fondų lėšos ES
Skolintos lėšos SL
Kitos lėšos Kt
IŠ VISO:

Ukmergės rajono savivaldybės

strateginio veiklos plano

rengimo tvarkos aprašo

5 priedas

VERTINIMO KRITERIJŲ SUVESTINĖ

Ukmergės rajono savivaldybės administracija	Kodas 188752174	(asignavimų valdytojas)

_________________________________________________________________________________________________________________________________________Kodas________

(Strateginio tikslo/programos pavadinimas)

Strateginio tikslo kodas	Programos kodas	Programos tikslo kodas	Uždavinio kodas	Vertinimo kriterijus	Vertinimo kriterijaus kodas	(n-1) – ųjų metų planas	n – ųjų metų planas	(n+1) – ųjų metų planas	(n+2) – ųjų metų planas

LENTELĖS PILDYMAS

1. Skiltyse „Strateginio tikslo kodas“, „Programos kodas“, „Programos tikslo kodas“, „Uždavinio kodas“ eilės tvarka įrašoma informacija, nurodyta 2 priede „Ukmergės rajono savivaldybės N programos aprašymas“.

2. Skiltyje „Vertinimo kriterijus“ nurodomi vertinimo kriterijų pavadinimai, o gretimoje skiltyje – jų kodai. Kodai sudaromi taip:

2.1. Rezultato kriterijaus kodą sudaro brūkšneliais atskirta raidė „R“, programos kodas, programos tikslo kodas, rezultato kriterijaus numeris didėjančia eilės tvarka, pradedant skaitmeniu 01.

2.2. Produkto kriterijaus kodą sudaro brūkšneliais atskirta raidė „P“, programos kodas, programos tikslo kodas, uždavinio kodas, produkto kriterijaus numeris (didėjančia eilės tvarka, pradedant skaitmeniu 01).

3. Skiltyse „(n–1) -ųjų metų planas“, „n-ųjų metų planas“, „(n+1)-ųjų metų planas“, „(n+2)-ųjų metų planas“ atitinkamai nurodomi praėjusių biudžetinių metų, einamųjų metų ir kiekvienų planuojamųjų metų vertinimo kriterijai.

4. Iki strateginio veiklos plano patvirtinimo formos pabaigoje pasirašo struktūrinio ar teritorinio padalinio/biudžetinės įstaigos vadovas (nurodoma pareigos, vardas, pavardė) ir asmenys, su kuriais buvo derinta programa.

PATVIRTINTA

Ukmergės rajono savivaldybės tarybos

2014 m. kovo d.

sprendimu Nr.

5 priedas

PATVIRTINTA

Ukmergės rajono savivaldybės tarybos

2014 m. kovo d.

sprendimu Nr.

5 priedas

Ukmergės rajono savivaldybės

strateginio veiklos plano

rengimo tvarkos aprašo

6 priedas

N PROGRAMOS VERTINIMO KRITERIJŲ (EFEKTO, REZULTATO IR PRODUKTO) 201_ M. PASIEKIMO SUVESTINĖ

Strateginis tikslas:_________________________________________________________

Vertinimo kriterijus	Vertinimo kriterijaus kodas	Metinis planas	Įvykdyta	Metinio plano įvykdymas, proc.	Paaiškinimas
Efekto:
1.	E-01-01
Rezultato:
1.	R-01-01-01-01
Produkto:
1.	P-01-01-01-01-01

LENTELĖS PILDYMAS

1. Šioje lentelėje pateikiama informacija apie Ukmergės rajono savivaldybės strateginiame veiklos plane numatytų strateginių tikslų pasiekimą atsižvelgiant į efekto kriterijus. Programų tikslų pasiekimas vertinamas pagal strateginiame veiklos plane numatytus rezultato kriterijus, o programų uždavinių – pagal strateginiame veiklos plane numatytus produkto kriterijus. Kiekvienam strateginiam tikslui ši lentelė pildoma atskirai. Prieš lentelę pagal Savivaldybės tarybos patvirtintą strateginį veiklos planą nurodomas Savivaldybės strateginis tikslas.

2. Skiltyje „Metinis planas“ pateikiama ataskaitiniams metams suplanuota vertinimo kriterijaus reikšmė, skiltyje „Įvykdyta“ – pasiekta vertinimo kriterijaus reikšmė, skiltyje „Įvykdymas procentais“ – pasiektos ir suplanuotos vertinimo kriterijų reikšmių santykis procentine išraiška.

__________________________